Diari Oficial de la Generalitat Valenciana


Sumari del DOGV 9961, del 21-10-2024 (2024/10862)

RESOLUCIÓ de 17 d'octubre de 2024, de la Direcció General de Labora Servici Valencià d'Ocupació i Formació, per la qual s'amplia el termini per a la presentació de sol·licituds de les subvencions convocades per Resolució de 13 de setembre de 2024, destinades al finançament del Programa de suport a dones en els àmbits rural i urbà per a dones inscrites en els Espai Labora en el marc del Pla de recuperació, transformació i resiliència d'acord amb l'Orde TES/1121/2021, d'11 d'octubre del SEPE.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10055

CVE
:   WCVM-O-8656-98246

Data del document
:   17-10-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * dona
    * accés a l'ocupació
    * ajuda a l'ocupació

En data 20 de setembre de 2024, es va publicar en el *Diari Oficial de la Generalitat Valenciana*  la Resolució de 13 de setembre de 2024, del director general de Labora, Servici Valencià d'Ocupació i Formació per la qual es convoquen les subvencions destinades al finançament del Programa de suport a dones en els àmbits rural i urbà en el marc del Pla de recuperació, transformació i resiliència (Objectiu CID 343) per a dones inscrites en els Espai Labora.

El resolc denové , punt 3, de la mencionada resolució, establix que el termini per a la presentació de sol·licituds de subvenció serà des del dia 23 de setembre fins al dia 21 d'octubre de 2024, tots dos inclusivament.

Per la seua part, l'article 32 de la Llei 39/2015, d'1 d'octubre, del procediment administratiu comú de les administracions públiques, habilita a l'Administració per a concedir, d'ofici, una ampliació dels terminis establits, sempre que es produïsca abans del venciment del termini de què es tracte i que no excedisca de la meitat d'este.

Per tot això, i fent ús de la facultat que em conferix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, en relació amb l'article 160.4 b) de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i havent emés informe per l'Advocacia de la Generalitat, així com per la Intervenció Delegada en Labora de la Intervenció General,

RESOLC

*Primer*

Ampliar el termini per a la presentació de les sol·licituds de la Resolució de 13 de setembre de 2024, del director general de Labora, Servici Valencià d'Ocupació i Formació, per la qual es convoquen les subvencions destinades al finançament del Programa de suport a dones en els àmbits rural i urbà en el marc del Pla de recuperació, transformació i resiliència (Objectiu CID 343) per a dones inscrites en els Espai Labora finalitzant el nou termini màxim de presentació, el dia 4 de novembre de 2024, inclusivament.

*Segon*

La present resolució tindrà efectes des de la seua publicació en el *Diari Oficial de la Generalitat Valenciana*. Contra el present acte no cap recurs, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.

  

València, 17 d'octubre de 2024

Antonio Galvañ Diez

Director general de Labora Servei Valencià d'Ocupació i Formació